text: Værtshus udbrændt i Vejle
  13 august 2011 kl. 10.55
  Flere familier måtte evakueres, da der omkring klokken kvart i fem i morges udbrød en voldsom brand i et værtshus i Vejle.
  Værtshuset Borgerkroen, der lå i stueetagen i en ejendom på Vestergade i Vejle udbrændte totalt.
  Beboerne i de ovenliggende lejligheder blev evakueret.
  Politiet måtte bl.a. sparke døre ind for at sikre alle lejligheder. 
  Lejlighederne på første og anden sal i bygningen fik røgskader, og beboerne er nu genhuset på et vandrehjem.
  De brandtekniske undersøgelser er endnu ikke færdige, men umiddelbart tyder det ikke på, at branden er påsat.
  